MCV
<s>MCV (eng. Mean Corpuscular Volume ili Mean Cell Volume) je mjera za prosječni obujam crvenih krvnih zrnaca (eritrocita).</s>

<s>Kod bolesnika s anemijom, mjerenjem MCV-a ustanovljavamo radi li se o:
mikrocitnoj anemiji (MCV ispod referentnog intervala),
normocitnoj anemiji (MCV u referentnom intervalu) ili
makrocitnoj anemiji (MCV iznad referentnog intervala).</s>

<s>Izračun i referentni interval
MCV se izražava u femtolitrama (fL, ili 10-15L) po sljedećoj formuli:
10 x hematokrit podijeljen s brojem crvenih krvnih zrnaca (milijuna/mm3).</s>

<s>Referentni interval za MCV je 83-97,2 fL.</s>

<s>Za mjerenje broja crvenih krvnih zrnaca koristi se Coulterov brojač.</s><s>Zrnca prolaze kroz mali mjerač pobuđujući signal koji je proporcionalan njihovom obujmu.</s><s>Drugi mjerači rade na principu refrakcije, difrakcije ili rasapa svjetlosti.</s>

<s>Tumačenje</s>

<s>Visok MCV
U slučaju hemolitičke anemije, prisustvo retikulocita može povećati MCV.</s><s>Kod perniciozne anemije (makrocitna), MCV može biti povećan i do 150 fL.</s>

<s>Povišen MCV je također povezan s alkoholizmom (kao povišeni GGT) kao i omjer AST:ALT od 2:1.</s><s>Manjak vitamina B12 i/ili folne kiseline također je povezan s makrotcitnom anemijom (visok MCV).</s>

<s>Nizak MCV
Najčešći uzrok mikrocitne anemije je manjak željeza usljed neodgovarajućeg unosa hrane, ponavljajućeg krvarenja iz probavnog sustava, menstrualnog krvarenja ili talasemije.</s><s>Kod mikrocitne anemije MCV može biti nizak do 50-70 fL.</s><s>U nekim slučajevima talasemije, MCV može biti nizak iako ne postoji manjak željeza.</s>

<s>Nizak MCV kod bolesnika s krvavom stolicom ukazuje na mogućnost postojanja tumora probavnog sustava.</s>

<s>Izvori</s>

<s>Analize krvi</s>

